Ο **Τζέιμς Τάνις** (James Tanis) είναι πρώην αυτονομιστής αντάρτης και χρημάτισε πρώτος πρόεδρος της Αυτόνομης Επαρχίας του Μπουγκαινβίλ. Υπηρέτησε ενωρίτερα ως αντιπρόεδρος στο Κογκρέσο του Λαού του Μπουγκαινβίλ..

Πρώτα χρόνια
------------

Γεννήθηκε το 1965και μεγάλωσε στο χωριό Πανάμ της Λαμάνε, στα σύνορα του νότιου και κεντρικού Μπουγκαινβίλ. Ο Τάνις είναι πρώην αντάρτης και ήταν διοικητής του Αντιστασιακού Στρατού του Μπουγκαινβίλ Επίσης έχει περιγραφεί ότι "κάποτε είχε στενούς δεσμούς με τον αυτονομιστή ηγέτη, Φράνσις Όνα." Στη συνέχεια έγινε "σημαντικός παράγοντας στη σύναψη της ειρηνευτικής συμφωνίας του 2001" έπειτα από τον εμφύλιο πόλεμο στο Μπουγκαινβίλ..

Πρόεδρος
--------

Ο προκάτοχος του Τάνις, Τζόζεφ Καμπούι, απεβίωσε εν ενεργεία έπειτα από καρδιακή προσβολή, τον Ιούνιο του 2008, οδήγησε στη διενέργεια των προεδρικών εκλογών του 2008, το Νοέμβριο και το Δεκέμβριο. Στις προεδρικές εκλογές που διεξήχθησαν την περίοδο 8-20 Δεκεμβρίου του 2008, ο Τζέιμς Τάνις εξελέγη πρόεδρος επικρατώντας του Σαμ Ακοϊτάι και 12 ακόμα υποψηφίων. Η νίκη του Τάνις ήταν με διαφορά 13.547 ψήφων από το δεύτερο Ακοϊτάι Στις εκλογές υπήρξε χαμηλή προσέλευση που αποδόθηκε στα μπλόκα και στη μεγάλη παρουσία ενόπλων, τις τοπικές διενέξεις και τα παράπονα πολλών κατοίκων του Μπουγκαινβίλ ότι δεν είχαν εγγραφεί στους εκλογικούς καταλόγους.

Ο Τάνις ανέλαβε καθήκοντα στις 30 Δεκεμβρίου για την πλήρωση του υπολοίπου της θητείας του Καμπούι (ως το 2010). Η ορκωμοσία του έγινε σε τελετή στις 6 Ιανουαρίου του 2009.
Οι ειδικοί είδαν την εκλογή του Τάνις ως τη μετάβαση σε μια νέα γενιά πολιτικών.

Η φαντασμαγορική τελετή έγινε στην Αράουα της Παπούα Νέας Γουινέας.. Η τελετή διήρκεσε μία ολόκληρη ημέρα και περιελάμβανε παραδοσιακή μουσική και χορό.

Εκλογές 2010
------------

Ο Τάνις έλαβε μέρος στις προεδρικές εκλογές, το Μάιο του 2010, ηττήθηκε όμως από τον Τζον Μόμις, που έλαβε ποσοστό 52% των ψήφων και ορκίστηκε πρόεδρος στις 15 Ιουνίου 2010.

Παραπομπές
----------

1. ↑  Ανακτήθηκε στις 22  Αυγούστου 2022.
2. 1 2  Geraldine Coutts (01-01-2009). «Bougainville President elect prepares for swearing in ceremony». Radio Australia. .
3. 1 2  "Un ancien sécessionniste élu Président de Bougainville" Αρχειοθετήθηκε 2016-03-11 στο Wayback Machine. ABC Radio Australia, 30 Δεκεμβρίου 2008
4. 1 2  «Bougainville swears in new president». The Sydney Morning Herald. 06-01-2009. .
5. 1 2  "New Bougainvillean leader represents a generational shift - academic", Radio New Zealand International, 29 Δεκεμβρίου 2008
6. ↑  "Finishing peace building process likely main task for new Bougainville President", Radio New Zealand International, 29 Δεκεμβρίου 2008
7. ↑  "Bougainville region elects new president", Australian Associated Press, 29 Δεκεμβρίου 2008
8. ↑  "New Bougainville president promises unity" Αρχειοθετήθηκε 2011-05-22 στο Wayback Machine. ABC Radio Australia, 29 Δεκεμβρίου 2008
9. ↑  «Bougainville region elects new president». The Age. 29-12-2008. .
10. ↑  December 2008
11. ↑  Tanis sworn in as new president of PNG’s Bougainville province
12. ↑  "Bougainville President elect prepares for swearing in ceremony", ABC Radio Australia, 2 Ιανουαρίου 2009
13. ↑  Geraldine Coutts (06-01-2009). «Bougainville president outlines his vision for the province». Radio Australia. .
14. ↑  Geraldine Coutts (2009-01-05). «Bougainville ready for President swearing in». Radio Australia. .
15. ↑  Bougainville elects new leader - ABC News (Australian Broadcasting Corporation)

Εξωτερικοί σύνδεσμοι
--------------------

* Island Business: New Bougainville president on peace mission


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα James Tanis  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |